**Új Nemzeti Kiválóság Program 2019/2020**

**Ösztöndíjszerződés megkötése**

Tisztelt Ösztöndíjas!

**Megküldésre került a 2019/2020. évi Új Nemzeti Kiválóság Program Ösztöndíjszerződése.**

Kérjük, hogy a szerződés kitöltését az alábbiak szerint végezze el:

* töltse ki az egyedi pályázati azonosítót (a pályázat elbírálása kapcsán kiküldött értesítő levél tárgyában szereplő azonosító);
* töltse ki a személyes adatait;
* töltse ki a szerződés II. „A szerződés tárgya és célja” pontját a korábban benyújtott Pályázati adatlappal és Intézményi szándéknyilatkozattal megegyező adattartalommal;
* töltse ki a szerződés III. „A szerződés időtartama, hatálya” pontját a megjegyzésben megadott, pályázatára vonatkozó adattartalommal;
* töltse ki a szerződés IV. ”Az ösztöndíjra vonatkozó szabályok” pontjának 2. és 3. alpontjait (ösztöndíj összege a csatolt melléklet alapján adható meg);
* töltse ki a szerződés V. ” A szerződés teljesítésének szabályai” pontjának 3.1 alpontját a megjegyzésben megadott, pályázatára vonatkozó adattartalommal.

Kérjük, hogy a szerződést (megjegyzések nélkül) 3 példányban nyomtassa ki, illetve annak mellékleteként nyújtsa be végleges kutatási tervét.

Az Ösztöndíjszerződést 3 (három) db eredeti, egymással teljes egészében megegyező példányban szükséges benyújtani a Pályázati Osztály részére papír alapon, amelyekből 1 (egy) példány az Ösztöndíjas részére kerül megküldésre aláírást követően, 2 (két) példány az Egyetemnél marad.

Kérjük továbbá, hogy az Ösztöndíjszerződés mellé csatolva nyújtsa be az Egyetem Adatvédelmi és Adatbiztonsági Szabályzatához, valamint a projekt Adatkezelési tájékoztatójához kapcsolódó nyilatkozatot, mely szintén megküldésre került, az Új Nemzeti Kiválóság Programhoz kapcsolódó Adatkezelési tájékoztatóval együtt.

Az Egyetem Adatvédelmi és Adatbiztonsági Szabályzata elérhető az Egyetem honlapján, az alábbi linken:

<http://ppke.hu/egyetemunk/szabalyzatok>

**A teljes körűen kitöltött és aláírt Ösztöndíjszerződést (a mintában szereplő megjegyzés rovatok nélkül!) és annak mellékleteit (Kutatási terv és Adatkezelési nyilatkozat)** az alábbi időpontokban van lehetősége leadni a PPKE Pályázati Osztálya részére (1085 Budapest, Horánszky utca 20., II. emelet, 207-es szoba), papír alapon, **3 eredeti példányban**:

* 2019.10.07-én, 10:00 - 13:00-ig,
* 2019.10.08-án, 13:00 – 15:30-ig,
* 2019.10.09-én, 10:00 - 13:00-ig

Az Ösztöndíjszerződés leadása történhet személyesen, vagy meghatalmazott útján is.

A hiányosan kitöltött, vagy a megjegyzés rovatokkal kinyomtatott szerződéseket a Pályázati Osztálynak nem áll módjában átvenni az egyetemi aláírásra történő felterjesztéshez, ezért kérjük, hogy mind a tartalmi, mind a formai megfelelőségre figyeljen a szerződés előkészítésekor!

Sikeres megvalósítást kívánunk!

Üdvözlettel,

ÚNKP Ügyfélszolgálat

Pázmány Péter Katolikus Egyetem

Email: unkp@ppke.hu

Telefon: +36-70-529-8665